**Szada Nagyközség Önkormányzat Képviselő-testületének**

**…/2020. ( . ) önkormányzati rendelete**

**az útépítési érdekeltségi hozzájárulásról**

Szada Nagyközség Önkormányzat Képviselő-testülete az Alaptörvény 32. cikk (2) bekezdésében, valamint a közúti közlekedésről szóló 1988. évi I. törvény 31. §-ában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el.

**1. A rendelet célja**

**1. §**

A rendelet alapvető célja, hogy meghatározza azon szabályokat, amelyek alapján Szada Nagyközség Önkormányzat (a továbbiakban: Önkormányzat) tulajdonában és kezelésében lévő közutak szilárd, pormentes burkolattal történő ellátása részben vagy akár egészben magánerős befizetések útján megvalósulhasson. További célja, hogy ezen szabályozással elősegítse a helyi lakossági és gazdasági érdeket szolgáló közutak kiépítését, azaz a községben meglévő nem pormentes burkolatú közutak szilárd burkolattal való ellátását, valamint a szilárd burkolattal ellátott rossz minőségű utak felújítását útépítési érdekeltségi hozzájárulás megfizetésével, útépítési együttműködés keretében.

**2. A rendelet hatálya**

**2. §**

1. E rendelet hatálya Szada nagyközség közigazgatási területén található, az Önkormányzat tulajdonában és kezelésében lévő, helyi lakossági érdeket szolgáló már meglévő közutak építésére, földutak szilárd burkolattal való ellátására, valamint a szilárd burkolattal ellátott rossz minőségű utak felújítására terjed ki.
2. E rendelet személyi hatálya kiterjed az útépítési együttműködés keretében megépítendő út használatában érdekelt, az ilyen utcákhoz csatlakozó ingatlantulajdonnal rendelkező jogi és nem jogi személyre egyaránt. A közút használatában érdekeltnek minősül a közút mentén, ingatlan tulajdonnal vagy bármely tevékenység céljára szolgáló székhellyel vagy telephellyel rendelkező természetes és jogi személyek, amennyiben a megépítésre kerülő útról az ingatlanra gyalog vagy járművel bejárási lehetőség van (a továbbiakban: közút használatában érdekeltek).
3. Jelen rendelet nem terjed ki az épített környezet alakításáról és védelméről szóló 1997. évi LXXVIII. törvény 28. §-a alapján sajátos jogintézményként biztosított, újonnan beépítésre szánt területekhez kapcsolódó, azokkal együttesen kialakítandó kiszolgáló utak és közművek létesítésére vonatkozó útépítési és közművesítési hozzájárulásra.

**3. Önkormányzati finanszírozás**

**3. §**

1. Az 1. §-ban meghatározott cél megvalósítását az Önkormányzat az éves költségvetésében a helyi lakossági érdeket szolgáló közút építésére elkülönített pénzösszegből finanszírozza.
2. A jelen rendeletben szabályozott útépítési együttműködés keretében részben vagy egészben lakossági finanszírozással is készülhet út, valamint kapcsolódó járda, csapadékvízelvezetés.
3. Az éves költségvetési rendelet mellékletében kerül meghatározásra az éves útfejlesztési koncepció, amely a megvalósítani kívánt utcák felsorolását, a tervezett megvalósítás műszaki feltételeit tartalmazza.

**4. A pályázók köre**

**4. §**

1. Pályázat útján támogatást igényelhetnek az építendő út, ahhoz kapcsolódó járda használatában érdekeltek közösségei, ha hozzájárulásukkal vállalják közút, ahhoz kapcsolódó járda építését, földút szilárd burkolattal való ellátását, illetve szilárd burkolattal ellátott rossz minőségű út felújítását.

(2) Kizárólag azok a közút használatában érdekeltek nyújthatnak be pályázatot, ahol a pályázni kívánt utcában a teljes közműellátottság, így az ivóvíz, szennyvízelvezetés, gáz, elektromos áram biztosított.

**5. A pályázati eljárás**

**5. §**

1. A közút használatában érdekeltek szándéknyilatkozatot nyújthatnak be a Polgármesteri Hivatalhoz a megépíteni kívánt útra vonatkozóan a (3) bekezdés szerinti tartalommal. A szándéknyilatkozatok benyújtásának határideje a kérelmezett megvalósítást megelőző év október 31. napja. Az adott évben benyújtott szándéknyilatkozatok a következő évi költségvetés tervezése során kerülnek figyelembe vételre.

(2) Az Önkormányzat az (1) bekezdés szerint benyújtott szándéknyilatkozatok figyelembe vételével dönt a költségvetési rendelet mellékletét képező éves útépítési koncepcióról.

1. A szándéknyilatkozat tartalmi követelményei:
2. a szándéknyilatkozatot benyújtó közút használatában érdekeltek megállapodása az útépítésről és a közös képviselő kijelöléséről,
3. a pályázó közösség tagjainak neve, lakcíme, elérhetősége,
4. a támogatni kért útépítés műszaki feltételeinek szöveges meghatározása,
5. a kapcsolattartó közös képviselő neve, címe, elektronikus levelezési címe és telefonos elérhetősége.

**6. Útépítési együttműködési megállapodás**

**6. §**

1. Az útépítési fejlesztési pénzeszközökből azon útépítés támogatható, amely a közút használatában érdekeltek és az Önkormányzat útépítési együttműködése alapján valósul meg.
2. Az útépítési érdekeltségi hozzájárulás érdekeltek által fizetendő nagysága eltérő is lehet.
3. Az Önkormányzat azon közút használatában érdekelt közösséggel köt elsősorban útépítési együttműködési megállapodást és ahhoz az útépítéshez nyújt pénzügyi támogatást, amely
4. az útépítés költségeihez viszonyítva arányában a legmagasabb útépítési érdekeltségi hozzájárulást fizeti,
5. ahol az út tekintetében kizárólag a szilárd burkolatú záróréteg kivitelezése szükséges,
6. folyamatban lévő önkormányzati útépítéshez, útkorszerűsítéshez csatlakozik,
7. az út mellett elhelyezkedő építési telkek legnagyobb részben már beépítésre kerültek.
8. Ha a közút használatában érdekelt közösség és az Önkormányzat másként nem állapodik meg, az útépítési hozzájárulást építési telkenként kell megfizetni. Ha a közúthoz olyan ingatlan csatlakozik, amely több beépíthető telekre lenne felosztható, az ilyen ingatlan után annyi hozzájárulást kell fizetni, amennyi telekre a Helyi Építési Szabályzatról szóló önkormányzati rendelet alapján az ingatlan felosztható lenne. Ezt a számítási módot kell alkalmazni a székhelyek, telephelyek esetében is.

(4) Az útépítési érdekeltségi hozzájárulásnak a megvalósítás becsült költségéhez viszonyított arányának számításakor az Önkormányzat éves költségvetésében az adott közút építésére elkülönített költségvetési összeg nem vehető figyelembe, kivéve, ha önkormányzati tulajdont érint, akkor is legfeljebb az önkormányzati tulajdon arányában.

1. Az útépítési érdekeltségi hozzájárulásnak a megvalósítás becsült költségéhez viszonyított arányának számításakor az útépítési érdekeltségi hozzájárulás kétszeres összegét kell figyelembe venni az utca egyoldali beépítettsége esetén. Ha az egyoldalas beépítés nem a teljes utcára terjed ki, akkor a számítást arányosan kell elvégezni.
2. Az útépítési együttműködési megállapodás megkötésére a Képviselő-testület a polgármestert hatalmazza fel.

**7. Az útépítési hozzájárulás megfizetése**

**7. §**

1. Az Önkormányzat az útépítés kivitelezése tekintetében köteles beszerzési – közbeszerzési értékhatárt meghaladó építési beruházás esetén közbeszerzési – eljárást lefolytatni. Az érdekeltségi hozzájárulás mértékét – a legkedvezőbb ajánlatban foglaltak alapján – az Önkormányzat Képviselő-testülete az érdekeltek arányában az e rendelet szabályai szerint határozza meg.
2. Az útépítési érdekeltségi hozzájárulást a kivitelezés megkezdése előtt kell megfizetni az Önkormányzathoz az együttműködési megállapodásban foglaltak szerint. Amíg az együttműködésben vállalt befizetésnek az érdekeltek közösségének legalább kétharmada nem tesz eleget, a kivitelezést megkezdeni nem lehet. Az együttműködési megállapodásban részt nem vevő, de a közút használatában érdekelt természetes és jogi személyt a résztvevők által vállalt anyagi hozzájárulás mértékéig a Képviselő-testület hatósági határozat formájában útépítési érdekeltségi hozzájárulás megfizetésére kötelezi.

**8. Záró rendelkezések**

**8. §**

1. Ez a rendelet a kihirdetést követő napon lép hatályba.
2. Hatályát veszti Szada Község Önkormányzat Képviselő-testületének az útépítési alapról szóló 6/2013. (VII. 4.) rendelete.

|  |  |
| --- | --- |
| Szada, 2020………………..Pintér Lajos |   dr. Filó-Szentes Kinga  |
| polgármester | jegyző |

**Közzétételi záradék:**

Ezt a rendeletet 2020. …... naptól közzétettem.

Szada, 2020. ……….

dr. Filó-Szentes Kinga

jegyző